dh-unibe/image-text_koenigsfelden-charters-post-1500 huggingface dataset:
Ich, Heinrich Bellinger, burger und des ratz ze Bremgarten und spittalmeister da selbs, bekenn und vergich ofenlich mit disem brief, das ich von dem ersamen beschiedē Hansen Kristen, der hochwirdigen,
wol gebornnen froͧwen Apalonia, grefin von Hachenberg, eptissin, und gemeiner covent froͧwen ze Kuingsfelden hofmeister, zuͦ rechtem manlechen enpfangen han nach mannlechens und lantz recht, sitt
und gewonhiet zwͦ juchert ackren, ligend uf der Nidren Ebni, ob der Sunder siechen hus, zwischend
Henslis Retzers und Uͦlis Foͤgellis ackren, die inn ze haben nutzen und niessen, besettzen und enzetzen, alles nach im halt eis versigleten gebnen briefs,
den
ich von im dar umb inn hab, ze handen
des gemelten spittals. ich, obgenāt spittal meister, vergich oͧch und bekenn, das ich und min
nach komen an des spittals ampt sollen und wellen minen gnedigen froͧwen und je einem
hofmeister, wer der je zuͦ zitten ist, von der lechnen wegen dienstig, gewertig und gehorsam
zesind und alles das ze tuͦnd, das ein man sinen lechen herren und obren schuldig ze tuͦnd,
dis alles ich, obenāt spitalmeist₎, fuir mich gelopt und geschworn han, doch minen gnedigen froͧ-
wen an ir mannschaft und lechnen anne schaden. und des zuͦ merer sicherhiet aller obgeschribnen dingen mich und den obgeschribnen spittal hie mit ze besage hab ich, obgenāt spittalmeist₎, Heinrich Bellinger, min eigen insigel gehenckt an disen brief, mir und minen erben anne schaden, der gebē ist an sant Matis aben annͦ ꝫcꝭ im lxxvi jar.
Konigsf. 778
Martini
1476 .
✳
Bremgart₎
der spittall
spittal
zuͦ Braͤmgāt₎
Heinrich Bollinger
1476 ✳
9 ✳
K ✳ T ✳ 14 ✳
Staatsarchiv
AARGAU